ISIGIDIMI SAMAXOSA, DECEMBER 1, 1877

5

Tixo zisindise.” Esinye yasitshisa ngomlilo ibonisa ukuzidela kwayo nokutanda kwayo ukunga ingahlukana nazo umahlukana-kanye.

Kuzo zonke indawo apo lamkelweyo kona elilizwi liya baguqula abantu libeuze batsha. U-Rev. Daniel Olubi umfundisi ontsundu wakwase Yoruba uti yena no Rev. D. Williams bangeniswe ebupristini ngu Bishop Cheetham D. D., wase Sierra Leone. U-Mr Olubi lowo namhla engene ebufundisini nje ngemini zobuhedeni bake waelitiye imbali Ilizwi lika Tixo okunye waeseleza kubulala umfundisi abati ngu Rev. -J. C. Muller ngenxa yokuba esuke washumayela. Uti ke “ namhla njengo Paulos ndibizelwe ukuba ’ ndibonise ubunyaniso bendaba endandizitshutshisile. Hayi ukuba ngummangaliso kwendlela zosipeteyo.”

Asisenako ke ukuyi landela imbali yabafundisi base Tshatshi apo e-Yoruba. Inendawo ezimbini emnandi ngazo. Eyokuqala kukwanda kwamanani angena erementeni, eyesibini kukunyuka kwenani labafundi- si abantsundu.

KUMATYALA ASE RINI.

*U-Craeny Blabati* inkazana yase Rini unikwe iminyaka emitandatu etolongweni ngenxa yokuti akuzala umntwana angamnyamekeli ade afe. Ijaji ikankanye ukuba iyakula lento yokubulala abantwana.

*U-Fredrich.—*Umkorana unikwe iminyaka emihla- nu esebenza nzima ne mivumbo emashumi mabini anesihlanu ngokusuke anqamle intloko yenciniba. Ubesand’ukugqiba iminyaka emihlanu ngokuke uzakuya kufeza eminye. Ubecela ukuba kolulwe ixesha lokuba setolongweni kodwa angabetwa yala Ijaji.

*U-Catherin Jonk* obenze into ekwanje ngeka Craeny unikwe iminyaka emine.

*U-Adam April* unikwe imivumbo 25 ngokuba igusha.

*U-Tom Harris* ote engekaligqibi nexesha lokuba setolongweni ngetyala langapambili waba selesiba ezinye izinto, unikwe inyanga 12 esebenza nzima nemivumbo 25.

*U-Piet Jacob* no *Flink Swart* no *Piet Swart* ama- lau abebe igusha kutiwa owokuqala woba nomnyaka etolongweni, owesibini afumane imivumbo 30, owe- sitatu ibe 25.

*U-Annie Skip.—Ilaukazi* elaligalele ubuhlungu ekofini yenkosi yalo lingxamele ukuyi bulala linikwe iminyaka emihlanu etolongweni.

*U-Jasson* unikwe inyanga ezintatu ngokubeta •omnye umntu.

UKUVULWA KWETYALIKE E-TAPOLISI.

Kwiminyaka engapambi kwe 1850, bekuko isikolo ebesisazeka sama Lawu e-Tapolisi. Ngentlobo zetyalike ibiyi Rabe; kwati ke ngo 1850 Amalawo avukelana nezipata mandla, kanti ke kukutshabalala komzi wamalawu kwakunye netyalike yawo : kwacima ke kwe mu tu kanye. Kude noko exesheni kwamana ukunyinyiteka njengomgquba ongacinyisiswanga.

Sinovuyo lokuti kute ekugqibeleni kuka 1876 kwa- bonakala kufupi nesosidala ityalike yakwa Rabe esitemba ukuba loda lidlule izulu nomhlaba kaloku kuko isikolo apo.

Ndineratshi nokuncoma nokubonga kuba letyalike namhla ikona yakiwe ngabantsundu pakati kwabo bodwa, akubangako mhlope pakati kwabo; ewe nemesilane yayo eyintloko ibingontsundu ogama lingu Mr Mquqo.

Umfundisi ozayo ngomtendeleko ngu Rev Mr Oates. Umntu kodwa ongumpati wayo obumfundisira nowenza yonke imigudu yokuxasa lotyalike nowenza ukuba namhla makume ityalike nje, nazo zonke impahla zetyalike, umntu onokungadinwa, endimbongayo ngemizamo yake, ngu Mr John Gaba okute pantsi kwake yangu Mr Mosse okwabunjalo ngemigudu.

Letyalike ke ivulwe ngo 13 September 1877. Mandiqube ke ukuxela ukuhambiseka komsebenzi ndingashiyi. Manditi apa bekuko ama Lawu epetwe linene elikubekeka elingu Mr. Meyase Kivit, ama Ncasa epetwe ngu Mr. Tsala, ama Church of England

abepetwe ngumbali welibali lanamhla, ke namakaya namaqaba. Ute obalileyo kusasa wati abantu bebe- likulu (100) ngokuhlwa bebengamakulu amabini (200.) Ibingu Mxosa ne Mfengu ne Lawo ne Bastile no Msutu.

Ukuvulwa kwendlu kuqalwe ngenkonzo engene ngexesha leshumi elinanye: u-Mr. Gaba unikele ukuba inkonzo iqutywe ngu Mr. Mosse, (into entle imbali madoda), yati intshumayelo yatatyatwa kwi Sityilo vii 9, emva kokokuposwe amazwi ngamadoda amakulu; ide ke yapuma ngexesha lokuqala elinesiqingata. Kuhambe ke izidlo eziyidinala yahmba ngesonti nangokobunene.

Eyangokuhlwa ingene ngexesha lesitandatu ya- patwa ngumnini ndaba u-Mr Gaba, sane sandi nesonti kwahamba nesitya seminikelo kwanobom kanye. Emva koko kuposwe amazwi nguye no Mosse no Mr. Tsolekile, wada u-Gaba wateta izinto ezihlekisayo kunene wada wati “Wati umsila ngenye imini kwi- ntloko, hi mfondini lento wahlala ukokele kukuba kuteni? ndifuna ke kukokele mna namhlanje, ite intlo- ko, wena betu! nite yini le itetwayo, ufuna ukuze uye kuseyelisela ezingozini? wapika umsila kwada kwe- ma ngawo; ukokeleke umsila: kute kusahanjwa ukokele umsila yeva intloko seyihlatywa, ite ngokugxelesha yabona ivaba, yati, yini le mfondini uze kusifaka evabeni? wabaleka umsila kanti ubeka emgxobozweni yakala nalapo intloko &c.” Andinakuyiquba yonke inde kunene lombali.

Kute emva koku konke Iwacula ulutsha, kubuye kwatyiwa kunene kwada kwasa. Ke kuqukunjelwe ngomtandazo kusasa ngu Gaba, kwapela ke oko kum- nandi konke.

Jxo Hlaba.

EZIVELA KUBAƁALELANI.

*Siyazisa ukuba asilitabateli pezu kwetu ityala lenteto zababalelani betu, asitsho nokuti sigammelana nazo zonke incwadi zabo esizishicilelayo.*

Nkosi yam Mhleli andimntu ukukatazayo ngokubala ndiyatemba ukuba wondixolela.

Ndite tshe epepeni lako lendaba, ngati kuko mfo oti entetweni yake ngolugugulo lutsha, incwabi eziteta ngalo ngezisiya kubaguquli zingafakwa esi *Gidimini.* Ngokwam nditi into enjalo ayingelungi kuba incwadi yeyabo bonke abantu abantsundu kufuneka kuviwe ngabo bonke into abazicasayo koluguqulo, nabalutetelelayo zibonakale izinto abalutetelela ngazo kungafane kuti cwaka kanti kuyaliwa ngalo. *Isigidimi* masitwale umsebenzi waso, sitandwa nje sibukwa nje sinconywa nje kungalo msebenzi siluncedo nje. Mna ngokwam andikafuni kuteta ngalo kakulu kodwa ndingati kancinane incwadi le nam andiyiqondi. Ngati kanye ilukuni ayiqondisisi kakuhle kanjalo ngati ayinandawo isingisele kuyo. Manditi ke ngokuba lukuni nditeta amagama anje ngawabantu nawe mizi, manditi anje ngeliku Mateyu i-Kapenayume kutiwe yi Kapernaum ize ku Marake ibeyi Kapernahm, amagama angenakufundwa ngowazi Isixosa sodwa, namanye ke. Nditi okunye ayihlabi ntliziyo nditi ke fanukuba kungenxa yokuba ati amazwi ahlabayo afane asuswe kungeko sizatu ngati kutiwa eli liyahlaba kufakwe elingena msebenzi mhlaumbi elingena mandla. Nantsi ke enye into le yokunqumla intloko zalamazwi ukulesesha kutiwa kukulesa kungeko zizatu zokwenjenjalo ; nakwamanye bonke aba *sha she shi* sinokuwalanda amanye anje apo avela kona nje ngokulesesha ukubedesha ihashe ukustadisha. Kumhlope ukuba ihashe lipuma ku ha wamabulu, ungeva nanamhla umntu xa emke nehashe esiti ha ha, kwaza kwavela eligama ihashe. Kanjalo banga abateteleli boluguqulo bangazibonakalisa ezindawo zibuzwayo kungalunga bazicacise ezizinto zibuzwayo ngabanye, umfo abati ngu Hadi Waseluhlangeni incwadi yake kanye yayintle inteto yake yaicacile, nguyena mntu ngeyapendulwa. No Mr. Menye, andiva nto itsolo kwababapendulayo. Nditi mna kanye ezincwadi ngeziyekwe zombini kuba akubonakali ukuba olu lokuqala lunokugqitwa ngolokugqibela. Andiyigqali indawo etetwa ngumfo ontsundu oti xa ebekisa kubaguquli ati benjenje naku Rev. Mr. Appleyard, ngati u-Mr. Appleyard wayetshutshiswa ngabantsundu. Oluguqulo luyatandwa nga«

bamhlope alwamkeleki kwabantsundu abanininteto. Akuko mntu wolunye uhlanga unokwenzela umntu wolunye uhlanga incwadi efezekileyo. Inteto yaba- ntsundu ayikufunyanwa. Ndiqonde ngolu luguqulo; inqabale. Yendele. Ndiyayeka.

Owaselutsukela.

Kamastone October 27, 1877.

Nkosi Mhleli we *Sigidimi Samaxosa,—*

Ndivuyile ndakubona incwadi ka “January Menye” ishicilelwe esi *Gidimini.* Kuyakoleka kum ukuba abantu abamnyama baxele ngokwabo indawo abazi- rorayo kule Testamente eveliswayo kutsha.

Ndiyabona ukuba abayitandi lencwadi, ngokuba bengavumi ukuyitenga. Ndikenda linga kakulu e-Gcuwa, nalapa ndilingile ukwenza ukuba itengwe noko ayitengwa.

Kanjalo ndibuzabuzile ukuba ningayi vumi nje lencwadi, nidela ndawo nina? basuke bati inamazwi awokuhlonipa kwabafazi namazwi amadala ’kakulu okungati kuyacikozwa ngamaxeko, kungasa tetwa, ngakutyilekileyo kuyekwa awona mazwi azintloko. Kanti ke ndiyazi mna ukuba abafundisi abenza lento okwabo bafuna ukwenza into elungileyo, koko be- ngamangqika, abatanda ukushiya ubungqika babo.

Namhla ndivuyile ngokuba ndimazi u-“January Menye” ukuba ukwa ngumngqika ngokuzalwa, makatete angayeki bayakumva yena ngokuba engo- wakona.

Okunye nditi ke bantu nonke msani ukuyeka ukuzixela indawo inizibonayo ukuba azilunganga kulencwadi, akuncedi nto ukuba nimane ukuti kuko amazwi amabi, kanti aniwaxeli awona mazwi enitsho ngawo. Tina sazalelwa pesheya kwolwandle asiyigqibi inteto yenu, kanjalo siyoyika ukuvelela lamadoda akwangqika ngenxa yokuba siwabona ukuba ngamaciko kakulu. Siti lento mayiliwe ngabantsundu, ngabona bangayi kukohlwa yinteto yakowabo ndiyapela.

E. J. Barrett.

Umfundisi.

Somerset East October 19, 1877.

Madodana akowetu amkela *Isigidimi* msani uku- kalaza ngoku guqulwa kwetestamente entsha. Ilungi- siwe kanye kodwa umntu angake ati ayilungiswanga kanti wenziwa kungayiqeli. Zininzi izinto ongati ukuba akukaziqondi udele. Ke ukuze uyive kakuhle yitenge ibe sendlwini yako aman’ ufunda uwaqonde. Nam ndaka ndafuna ukudela, kanti andiqondi ngokunje andiyazi incwadi efana nayo, kwitestemente zamaxosa ise yodwa.

Ndicela kuwe Mhleli ukuba unako uze ngo January ozayo ukuba usapila unditumele i-Alamnaki yesi xosa.

Kanjalo ndifuna kwanjalo kwande inani lemali ye *Sigidimi* sisifumane kabini ngenyanga, mna nditi masi kupe ishumi 10s ngomnyaka sisifumane kabini indaba yinto emnandi onga unga mana uziva kamsinyane.

Booy Sobikwa.

UKUSUKA KWETU.

Andazi nokuba na abalesi belipepa bangayi tanda imbali enje ngale ndiza kuyenza. Njengento zonke mhlaumbi bodela abatile, abanye bakolwe. Ndolinga ke ngoko ukuyenza mfutshane kakulu ukuze ndingamdinisi odelayo.

Anduba sateta nto ngokukuliswa kwam nokutunyelwa kwam e-Lovedale, apo ndahlala iminyaka embalwa elingene ukundinika igama elipakamileyo kowetu naku maqabane am, nakumtinjane. Sendiyi qalela lembali kwixa endandifike kumnyaka weshumi clinesitoba. Ndiya kumbula ngamhla utile ngalo mnyaka ati ubawo kum “mntwanam ngoku umdala ngeuzifunela intwanazana.” Yati ukuvuya kwentliziyo yancama kuba nam besendiyi cinga lendaba noko ndoyikayo ukuteta ngayo. Ndite ukupendula, andazi kaloku mna ndingeva ngawe into oyi funayo. Andingebi sazingena ke ezinye indawo zesincoko setu.

Obo busuku andilalanga ndicinga elilizwi litetwe ngu bawo. Ndicinge ngezintombi zalomlambo ndikuwo andabona nanye yazo engade indifanele, kuba